### Resume

Forslag til [adresse] for erhvervsaffald har i henhold til byrådets beslutning den 5. oktober 2022, jf. punkt 174, været i offentlig høring i fem uger i perioden fra den 7. oktober til 11. november. Der er i høringsperioden ikke modtaget høringssvar. Forvaltningen finder på den baggrund ikke anledning til at anbefale ændringer i forslag til [adresse] for erhvervsaffald. Forvaltningen forelægger Vejle Kommunes Regulativ for erhvervsaffald til endelig godkendelse.

### Sagsfremstilling

Forvaltningen har udarbejdet et forslag til nyt regulativ for erhvervsaffald, som beskriver, hvilke kommunale affaldsordninger erhvervslivet har adgang til og under hvilke vilkår. Derudover benyttes regulativet bl.a. til at anvise ikke-genanvendeligt erhvervsaffald, som kommunen har anvisningsret og pligt på. I henhold til godkendelsen på Klima-, Natur- og Miljøudvalgsmødet den 20. juni 2022, jf. punkt 137, har Vejle Kommune valgt at tilbyde indsamling af erhvervsaffald egnet til materialenyttiggørelse i art og mængde svarende til en husholdning. Forvaltningen har i henhold til udvalgets beslutning indskrevet denne mulighed i regulativet.

Forslaget er tilpasset i henhold til affaldsaktørbekendtgørelse BEK nr. 938 af 20/06/2022, som sætter rammerne for opbygningen af regulativer.

Høring:

Forslag til [adresse] for erhvervsaffald har været i høring i fem uger i perioden 7. oktober til 11. november 2022. Lovmæssigt skal regulativet i høring i minimum 4 uger. Da høringsperioden løb hen over efterårsferien forløb høringsperioden over fem uger. Der er ikke modtaget høringssvar i løbet af høringsperioden. Forvaltningen finder på den baggrund ikke anledning til at anbefale ændringer i forslag til [adresse] for erhvervsaffald. [adresse] for erhvervsaffald fremgår som bilag.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Ændringerne i regulativet understøtter [adresse] ønske om at være i den grønne førertrøje. Ændringerne bidrager således til [adresse] 2020-2050 såvel som [adresse] og Ressourceplan 2020-2032 samtidig med, at regulativet understøtter den nationale klimaplan.

### Historik

Teknik- og Miljødirektøren indstiller, 21. november 2022, pkt. 223:

at udvalget overfor Økonomiudvalg og byrådet anbefaler, at [adresse] for erhvervsaffald godkendes endeligt.

Beslutning fra Klima, Natur- og Miljøudvalget, 21. november 2022, pkt. 223:

Anbefalet.

Beslutning fra Økonomiudvalget, 5. december 2022, pkt. 254:

Anbefales.

### Beslutning

Godkendt.

Fraværende: Daniel Laursen. I stedet mødte Kim Berg